02006D0415 — ET — 21.12.2017 — 011.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 14. juuni 2006, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ (teatavaks tehtud numbri K(2006) 2400 all) (EMPs kohaldatav tekst) (2006/415/EÜ) (ELT L 164 16.6.2006, lk 51)

Muudetud:









▼B

KOMISJONI OTSUS,

14. juuni 2006,

milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ

(teatavaks tehtud numbri K(2006) 2400 all)

(EMPs kohaldatav tekst)

(2006/415/EÜ)







Artikkel 1

Sisu ja reguleerimisala

1. Käesoleva otsusega kehtestatakse teatavad kaitsemeetmed, mida tuleb kohaldada juhul, kui liikmesriigi (edaspidi „tabandunud liikmesriik”) territooriumil leitakse kodulindudel kõrge patogeensusega linnugripp, mille on põhjustanud A-tüüpi gripiviiruse alatüüp H5, mille puhul kahtlustatakse neuraminidaasi tüüpi N1 („puhangu kahtlus”) või on see tüüp kinnitust leidnud („puhang”), et vältida lindude gripi levikut ühenduse haigusvabadesse osadesse kodulindude, muude lindude ja neist saadud toodete liikumise tagajärjel.

▼M7

2. Käesolevas otsuses sätestatud meetmeid kohaldatakse, ilma et see piiraks direktiivi 2005/94/EÜ kohaselt võetavate meetmete kohaldamist kõrge patogeensusega linnugripi puhkemise korral kodulindude hulgas.

▼B

Artikkel 2

Mõisted

Käesolevas otsuses kasutatakse direktiivis 2005/94/EÜ määratletud mõisteid. Lisaks kasutatakse järgmisi mõisteid:

a) haudemunad – direktiivi 2005/94/EÜ artikli 2 lõikes 4 määratletud, kodulindude munetud ja inkubatsiooniks ette nähtud munad;

b) looduslikud jahilinnud – määruse (EÜ) nr 853/2004 I lisa punkti 1.5 teises taandes määratletud jahifauna hulka kuuluvad ja linnuliikide puhul punktis 1.7 määratletud jahilinnud;

c) muud vangistuses elavad linnud – direktiivi 2005/94/EÜ artikli 2 punktis 6 määratletud linnud, sealhulgas:

i) linnud, keda peetakse määruse (EÜ) nr 998/2003 artikli 3 punktis a osutatud lemmikloomadena, ja

ii) direktiivi 92/65/EMÜ artikli 2 lõike 1 punktis c määratletud heakskiidetud asutustele, instituutidele või keskustele saatmiseks ettenähtud linnud.

▼M7

Artikkel 3

A-piirkond ja B-piirkond

1. Lisa A osas („A-piirkond”) kirjeldatud piirkonda käsitatakse kõrge riskiteguriga piirkonnana ning see koosneb ohustatud tsoonist ja järelevalvetsoonist, mis kehtestatakse vastavalt direktiivi 2005/94/EÜ artiklile 16.

2. Lisa B osas („B-piirkond”) kirjeldatud piirkonda käsitatakse kõrge riskiteguriga piirkonnana, mis võib tervikuna või osaliselt hõlmata vastavalt direktiivi 2005/94/EÜ artiklile 16 kehtestatud piirangutsooni ning mis eraldab A-piirkonda tabandunud liikmesriigi haigusvabast osast, kui selline osa on piiritletud, või naaberriikidest.

▼B

Artikkel 4

A- ja B-piirkondade kehtestamine

▼M7

1. Pärast kõrge patogeensusega linnugripi kahtlustatavat või kinnitust leidnud puhangut, mille on põhjustanud kõrge patogeensusega A-tüüpi gripiviiruse alatüüp H5, mille puhul kahtlustatakse või on kinnitust leidnud neuraminidaasi tüüp N1, kehtestab tabandunud liikmesriik viivitamata:

a) A-piirkonna, võttes arvesse direktiivi 2005/94/EÜ artiklis 16 sätestatud õigusnõudeid;

b) B-piirkonna, võttes arvesse linnugripiga seotud geograafilisi, halduslikke, ökoloogilisi ja episotoloogilisi tegureid.

Tabandunud liikmesriik teavitab A- ja B-piirkondadest komisjoni, teisi liikmesriike ja vajadusel üldsust.

▼B

2. Komisjon kontrollib tihedas koostöös tabandunud liikmesriigiga tabandunud liikmesriigi kehtestatud piirkondi ja võtab nende piirkondade suhtes asjakohased meetmed vastavalt direktiivi 89/662/EMÜ artikli 9 lõigetele 3 ja 4 ja direktiivi 90/425/EMÜ artikli 10 lõigetele 3 või 4.

3. Kui leiab kinnitust, et neuraminidaasi tüüp on muu kui N1 või et viirus on madala patogeensusega, tühistab tabandunud liikmesriik asjaomaste piirkondade suhtes võetud meetmed ning teavitab sellest komisjoni ja teisi liikmesriike.

Komisjon võtab koostöös tabandunud liikmesriigiga asjakohased meetmed vastavalt direktiivi 89/662/EMÜ artikli 9 lõigetele 3 ja 4 ning direktiivi 90/425/EMÜ artikli 10 lõigetele 3 või 4.

4. Kui kõrge patogeensusega A-tüüpi gripiviiruse alatüübi H5N1 olemasolu on kinnitust leidnud, tegutseb tabandunud liikmesriik järgmiselt:

a) teavitab komisjoni ja teisi liikmesriike;

b) võtab artiklis 5 sätestatud meetmed:

▼M7

i) vastavalt direktiivi 2005/94/EÜ artikli 11 lõikele 8 alates esialgse puhastuse ja desinfektsiooni tegemisest kinnitust leidnud puhangust kahjustatud ettevõttes vähemalt 21 päevaks ohustatud tsoonis ning 30 päevaks järelevalvetsoonis ning

▼B

ii) nii kauaks kui vajalik arvestades lindude gripiga seotud geograafilisi, halduslikke, keskkondlikke ning episotoloogilisi tegureid; või

iii) kuni tabandunud liikmesriigi jaoks lisas osutatud kuupäevani,

c) hoiab komisjoni ja teisi liikmesriike kursis A- ja B-piirkondades toimuvaga.

Komisjon võtab koostöös tabandunud liikmesriigiga asjakohased meetmed vastavalt direktiivi 89/662/EMÜ artikli 9 lõigetele 3 või 4 ning direktiivi 90/425/EMÜ artikli 10 lõigetele 3 või 4.

Artikkel 5

Üldine keeld

▼M7

Lisaks kodulindude, muude vangistuses peetavate lindude, nende haudemunade ja neist saadud toodete liikumise piirangutele, mis on ohu- seire- ja täiendavate piirangute tsoonides asuvatele ettevõtetele sätestatud direktiivis 2005/94/EÜ, tagab tabandunud liikmesriik, et:

▼B

a) B-piirkonnast ei lähetata tabandunud liikmesriigi territooriumi ülejäänud osasse, kui see on olemas, teistesse liikmesriikidesse ega kolmandatesse riikidesse elusaid kodulinde ja muid vangistuses peetavaid linde, välja arvatud artikli 2 punkti c alapunktides i ja ii osutatud linnud, ega kodulindude, muude vangistuses peetavate lindude (välja arvatud artikli 2 punkti c alapunktis ii osutatud linnud) ja looduslike jahilindude haudemune;

b) A- ja B- piirkonnast ei lähetata tabandunud liikmesriigi territooriumi ülejäänud osasse, kui see on olemas, teistesse liikmesriikidesse ega kolmandatesse riikidesse inimtoiduks ettenähtud tooteid, mis on saadud looduslikest jahilindudest;

c) osaliselt või täielikult A- ja B-piirkonna lindudest saadud loomseid kõrvalsaadusi, mis kuuluvad määruse (EÜ) nr 1774/2002 kohaldamisalasse, ei transpordita A-piirkonnast B-piirkonda ega vastupidi ning ei lähetata neist piirkondadest tabandunud liikmesriigi territooriumi ülejäänud osasse, kui see on olemas, teistesse liikmesriikidesse ega kolmandatesse riikidesse;

d) B-piirkonnas ei viida kodulinde ega muid vangistuses peetavaid linde kodulindude kohalolekuga seotud üritustele, nagu messid, turud või näitused.

Artikkel 6

Erandid eluslindudele ja ühepäevastele tibudele

1. Erandina artikli 5 punktist a võib tabandunud liikmesriik lubada lindude otsevedu B-piirkonnas asuvatest ettevõtetest tabandunud liikmesriigi tapamajadesse, mille on selleks määranud pädev asutus, või pädevate asutuste kokkuleppel selleks määratud tapamajja teises liikmesriigis või kolmandas riigis.

2. Erandina artikli 5 punktist a võib tabandunud liikmesriik lubada lindude otsevedu B-piirkonnas asuvatest ettevõtetest samas liikmesriigis asuvatesse ametliku kontrolli all olevatesse ettevõtetesse, kuhu linnud jäävad vähemalt 21 päevaks.

3. Erandina artikli 5 punktist a võib tabandunud liikmesriik lubada lindude otsevedu B-piirkonnas asuvatest ettevõtetest selleks määratud ettevõtetesse teises liikmesriigis või kolmandas riigis, tingimusel, et

a) pädevad asutused on andnud selleks nõusoleku;

b) määratud ettevõttes ei hoita mingeid muid linde;

c) määratud ettevõte on ametliku kontrolli all;

d) linnud jäävad määratud ettevõttessee vähemalt 21 päevaks.

4. Erandina artikli 5 punktist a võib tabandunud liikmesriik lubada ühepäevaste tibude transportimist B-piirkonnas asuvast haudejaamast

a) tabandunud liikmesriigis asuvatesse ametliku kontrolli all olevatesse ettevõtetesse, mis soovitavalt paiknevad väljaspool A-piirkonda;

b) mis tahes ettevõttesse soovitavalt asukohaga väljaspool A-piirkonda, tingimusel, et ühepäevased tibud on hautud artikli 7 lõike 1 punkti b nõuetele vastavatest munadest;

c) mis tahes ettevõttesse, soovitavalt asukohaga väljaspool A-piirkonda, tingimusel, et ühepäevased tibud on hautud munadest, mis on kogutud ettevõtetest, mis kogumise kuupäeval asusid väljaspool A- ja B-piirkonda, ja mida transporditi desinfitseeritud pakendis.

5. Lõigetes 1, 2 ja 3 ning lõike 4 punktides b ja c osutatud lindude või ühepäevaste tibudega kaasas oleval veterinaarsertifikaadil peab olema järgmine märge:

„Saadetis vastab komisjoni otsuses 2006/415/EÜ sätestatud loomatervishoiunõuetele.”

6. Lõigete 1, 2, 3 ja 4 kohane liikumine peab toimuma ametliku kontrolli all. Seda lubatakse üksnes pärast riikliku veterinaararsti kinnitust, et päritoluettevõtte suhtes ei ole mingeid kahtlusi seoses kõrge patogeensusega linnugripiga. Kasutatavad transpordivahendid tuleb enne ja pärast kasutamist puhastada ja desinfitseerida.

Artikkel 7

Erandid haudemunadele ja SPF-munadele

1. Erandina artikli 5 punktist a võib tabandunud liikmesriik lubada lähetada haudemune,

a) mis on kogutud ettevõtetest, mis kogumise kuupäeval asusid B-piirkonnas, selleks määratud ettevõttesse tabandunud liikmesriigis, või pädevate asutuste kokkuleppe korral selleks määratud ettevõttesse teises liikmesriigis või kolmandas riigis;

b) mis on kogutud ettevõtetest, mis kogumise kuupäeval asusid B-piirkonnas ja kus lindude seroloogilised uuringud linnugripi suhtes, mis võimaldavad 5 % haiguse levimust kindlaks teha vähemalt 95 % usaldusväärsusega, on andnud negatiivsed tulemused, ja kui on tagatud jälgitavus, mis tahes ettevõtetesse.

2. Erandina artikli 5 punktist a võib tabandunud liikmesriik lubada lähetada teaduslikuks, diagnostiliseks või farmatseutiliseks kasutamiseks haudemune või SPF-mune, mis on kogutud ettevõtetest, mis kogumise kuupäeval asusid A- või B-piirkonnas, selleks määratud laboritesse, instituutidesse, ravimeid- või vaktsiine tootvatesse ettevõtetesse asukohaga tabandunud liikmesriigis, või pädevate asutuste kokkuleppe korral teises liikmesriigis või kolmandas riigis.

3. Veterinaarsertifikaadil, mis on kaasas lõike 1 punktides a ja b ning lõikes 2 osutatud haudemunade saadetistega teistesse liikmesriikidesse, peab olema järgmine märge:

„Saadetis vastab komisjoni otsuses 2006/415/EÜ sätestatud loomatervishoiunõuetele.”

4. Lõigete 1 või 2 kohaselt lubatud liikumine peab toimuma ametliku kontrolli all. Seda lubatakse üksnes pärast riikliku veterinaararsti kinnitust, et päritoluettevõtte suhtes ei ole mingeid kahtlusi seoses kõrge patogeensusega linnugripiga. Kasutatavad transpordivahendid tuleb enne ja pärast kasutamist puhastada ja desinfitseerida.

Artikkel 8

Erandid looduslike jahilindude lihale, hakklihale ja lihamassile ning sellisest lihast saadud lihavalmististele ja lihatoodetele

▼M4

1. Erandina artikli 5 punktist b võib tabandunud liikmesriik lubada siseriiklikule turule lähetada A- või B-piirkonnast pärit looduslikest jahilindudest saadud värsket liha, hakkliha, lihamassi ja lihavalmistisi või lihatooteid, kui selline liha on märgistatud:

a) kas direktiivi 2002/99/EÜ II lisas nimetatud spetsiaalse identifitseerimismärgiga või

b) vastavalt otsuse 2007/118/EÜ artiklile 2.

▼B

2. Erandina artikli 5 punktist b lubab tabandunud liikmesriik järgmiste toodete lähetamist:

a) A- või B-piirkonnast pärit looduslike jahilindude värskest lihast toodetud lihatooted, mis on läbinud nõuetekohase töötlemise lindude gripi vastu vastavalt kõnealuse direktiivi III lisa tabeli 1 reale a, b või c;

b) väljastpoolt A- ja B-piirkonda pärit looduslike jahilindude värske liha, mis on toodetud A- või B-piirkonna ettevõtetes vastavalt määruse (EÜ) 853/2004 III lisa IV jaole ja kontrollitud vastavalt määruse (EÜ) 854/2004 I lisa IV jao VIII peatükile;

c) hakkliha, lihavalmistised, lihamass ja lihatooted, mis sisaldavad punktis b osutatud liha ning on toodetud A- või B-piirkonnas asuvates ettevõtetes vastavalt määruse (EÜ) nr 853/2004 III lisa V ja VI jaole.

Artikkel 9

Erand loomsetele kõrvalsaadustele

1. Erandina artikli 5 punktist c lubab tabandunud liikmesriik

a) lähetada A- või B-piirkonnast lindudelt pärit loomseid kõrvalsaadusi, mis

i) vastavad määruse (EÜ) nr 1774/2002 järgmistes lisades või nende osades sätestatud tingimustele:

— V lisa;

— VII lisa II peatüki A jagu, III peatüki B jagu, IV peatüki A jagu, VI peatüki A jagu ja B jagu, VII peatüki A jagu, VIII peatüki A jagu, IX peatüki A jagu ja X peatüki A jagu; ning

— VIII lisa II peatüki B jagu, III peatüki II jao A osa, VII peatüki A jao 1. punkti alapunkt a; või

ii) transporditakse bio-ohutusmeetmeid järgides, et vältida viiruse edasikandumist määratud ettevõttesse, mis on heaks kiidetud vastavalt määruse (EÜ) nr 1774/2002 artiklitele 12–15 või 17 või 18, ladustamiseks, edasiseks töötlemiseks või kasutamiseks, mille puhul on tagatud vähemalt linnugripiviiruse inaktiveerumine; või

iii) transporditakse bio-ohutusmeetmeid järgides, et vältida viiruse edasikandumist kasutajatele või kogumiskeskustesse, mis on heaks kiidetud ja registreeritud vastavalt määruse (EÜ) nr 1774/2002 artikli 23 lõikele 2, söötmiseks loomadele pärast selle määruse IX lisa punkti 5 alapunktide a ii ja a iii kohast töötlust;

b) lähetada B-piirkonnast määruse (EÜ) nr 1774/2002 VIII lisa VIII peatüki A jao punkti 1 alapunktile a vastavaid kodulindudelt või tehistingimustes peetavatelt jahilindudelt saadud töötlemata sulgi või sulgede osi;

c) lähetada A- või B-piirkonnast kodulindudelt või tehistingimustes peetavatelt jahilindudelt saadud sulgi ja sulgede osi, mida on töödeldud aurujoaga või mõne muu meetodi abil, mis tagab nakkusetekitajate hävimise.

2. Tabandunud liikmesriik tagab, et käesoleva artikli punktides b ja c osutatud toodetega on määruse (EÜ) nr 1774/2002 II lisa X peatüki kohaselt kaasas äridokument, mille punktis 6.1 kinnitatakse, et käesoleva artikli lõike 1 punktis c osutatud tooteid on töödeldud aurujoaga või mõne muu meetodi abil, mis tagab nakkusetekitajate hävimise.

Töödeldud dekoratiivsulgede, reisijate isiklikuks tarbeks ettenähtud töödeldud sulgede ning eraisikutele saadetud mittetööstuslikuks eesmärgiks ettenähtud töödeldud sulgede saadetiste puhul äridokumenti siiski ei nõuta.

Artikkel 10

Liikumise tingimused

1. Kui loomade või neist saadud toodete käesoleva otsusega hõlmatud liikumine on lubatud artiklite 6, 7, 8 ja 9 alusel, peab luba olema antud pädeva asutuse teostatud riskihindamise soodsa tulemuse alusel ning tuleb võtta kõik vajalikud bioohutusmeetmed, et vältida linnugripi levikut.

2. Kui lõikes 1 osutatud toodete lähetamine, liikumine või transportimine on artiklite 7, 8 ja 9 alusel lubatud vastavalt õigustatud tingimustele või piirangutele, tuleb neid hankida, käidelda, töödelda, säilitada ja transportida viisil, mis ei ohusta muude selliste toodete sanitaarseisundit, mis vastavad loomadega kauplemiseks, nende turuleviimiseks või kolmandatesse riikidesse eksportimiseks ettenähtud loomatervishoiunõuetele.

Artikkel 11

Järgimine ja teavitamine

Kõik liikmesriigid võtavad vastu ja avaldavad viivitamata käesoleva otsuse järgimiseks vajalikud meetmed. Liikmesriigid teatavad nimetatud meetmetest viivitamata komisjonile.

Tabandunud liikmesriik kohaldab kõnealuseid meetmeid niipea, kui tal on põhjust kahtlustada kõrge patogeensusega linnugripiviiruse alatüübi H5N1 esinemist kodulindudel.

Tabandunud liikmesriik esitab komisjonile ja teistele liikmesriikidele korrapäraselt vajalikku teavet haiguse epidemioloogia kohta ning vajaduse korral ka täiendavate tõrje- ja järelevalvemeetmete ning teadlikkuse tõstmise kampaaniate kohta.

Artikkel 12

Kehtivusaeg

Käesolevat otsust kohaldatakse kuni ►M32 31. detsembrini 2018 ◄ .

Artikkel 13

Kehtetuks tunnistamine

Otsus 2006/135/EÜ tunnistatakse kehtetuks.

Artikkel 14

Adressaat

Käesolev otsus on adresseeritud liikmesriikidele.

▼M30









LISA

A OSA

Artikli 4 lõike 2 kohaselt kehtestatud A-piirkond







ISO riigikood Liikmesriik A-piirkond Artiklis 5 sätestatud meetmete artikli 4 lõike 4 punkti b alapunkti iii kohase kohaldamise lõppkuupäev Kood (olemasolu korral) Nimetus BG Bulgaaria Piirkonda kuuluvad: 5. märts 2015 Kaitsetsoon: 52279 Konstantinovo Järelevalvetsoon: 07079 Burgase linna järgmised osad: — Meden rudnik — Gorno ezerovo — Varli bryag 21141 Dimchevo 80916 Cherni vrah 57337 Polski izvor 43623 Livada 23604 Drachevo 20273 Debelt 58400 Prisad

B OSA

Artikli 4 lõike 2 kohaselt kehtestatud B-piirkond